ออมสิน ปิดทำการชั่วคราว1 วัน 3 สาขาในโคราช
ประกาศหยุด หยุดให้บริการชั่วคราว วันที่ 9 กุมภาพันธ์ 2563 ใน3 สาขา เทอมินัล21 เดอะมอลล์ นครราชสีมา และ เซ็นทรัลพลาซา นครราชสีมา หลังจากเจ้าหน้าที่สั่งปิดพื้นที่รอบ 2 กิโลเมตร เพื่อจัดการภายในจุดเกิดเหตุ


9 ก.พ. 2563

รายงานข่าวจาก ฝ่ายสื่อสารองค์กร ธนาคารออมสินแจ้งว่า ตามที่เกิดเหตุการณ์ความไม่สงบคนร้ายใช้อาวุธปืนกราดยิงประชาชนในเขตพื้นที่ อ.เมือง จ.นครราชสีมา และได้เข้ามาหลบซ่อนตัวภายในห้างสรรพสินค้าเทอมินอล 21 โคราช ในวันที่ 8 กุมภาพันธ์ 2563 เวลาประมาณ 17.00 น. และได้มีการประกาศสั่งปิดพื้นที่โดยรอบจุดเกิดเหตุในรัศมี 2 กิโลเมตร นั้น
ขณะนี้อยู่ระหว่างการเข้าจัดการภายในบริเวณพื้นที่จุดเกิดเหตุ ส่งผลให้พนักงานธนาคารออมสินไม่สามารถเข้าปฏิบัติงานในพื้นที่ได้ จึงขอประกาศหยุดการให้บริการเป็นการชั่วคราว เป็นเวลา 1 วัน คือวันที่ 9 กุมภาพันธ์ 2563 ของสาขาที่ให้บริการ 7 วัน ในจังหวัดนครราชสีมา ดังนี้
1. สาขาเทอมินอล 21 โคราช 2. สาขาเดอะมอลล์ นครราชสีมา 3. สาขาเซ็นทรัลพลาซา นครราชสีมา โดยลูกค้ายังสามารถใช้บริการได้ที่ธนาคารออมสินสาขาใกล้เคียง รถโมบายเคลื่อนที่ หรือใช้บริการผ่านช่องทางโมบายแบงค์กิ้งของธนาคารได้ ทั้งนี้ขออภัยในความไม่สะดวกมา ณ โอกาสนี้